SUID-AFRIKAANSE RADIOLIGA NUUS SONDAG VIR 13 AUGUSTUS 
2017 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag, 

SUID-AFRIKAANSE JEUG GESELS MET IRS RUIMTEVAARDER 
WAT IS OP DIE BHF SPYSKAART VIR DIE SOMER MAANDE? 
en 


AMSATSA/SARL WERKSWINKEL OP SATERDAG TE FOKUS OM SDR 
NA 'N NUWE VLAK TE NEEM 


Bly gerus ingeskakel vir meer inligting oor hierdie en ander interessante nuus 
items. 


SUID-AFRIKAANSE JEUG GESELS MET IRS RUIMTEVAARDER 


Gister, Saterdag 12 Augustus, het die jaarlikse TARU Streek 1 Youngsters on the 
Air (YOTA) gebeurtenis tot `n einde gekom met die terugkeer van 80 jeugdiges 
van 30 verskillende TARU lidlande. Die gebeurtenis het hierdie jaar by Gilwell 
Park aan die buitewyke van Londen in die VK plaasgevind en die week was gevul 
met amateur radio aktiwiteite. Een van die hoogtepunte van die week was die 
geleentheid om deur middel van amateur radio met ruimtevaarder Paulo Nespoli, 
IZOJPA op die Internasionale Ruimtestasie te gesels vanaf die grondstasie by 
Gilwell Park. 


Dinsdagaand het al drie lede van die Suid-Afrikaanse span die geleentheid gehad 
om Paulo vrae te vra. Die gebeurtenis was nie sonder drama nie toe die eerste 
poging om kontak te maak met die IRS weens tegniese probleme op die ruimtes- 
tasie onsuksesvol was. Die tweede poging tydens die volgende omwenteling om 
20:15 GMT was suksesvol en Philip ZS6TRE, Ruben, ZR6RJV, en Cameron, 
ZSGCYE, as deel van 'n uitgesoekte groep jeugdiges, kon hard en duidelik met 
Paulo op die IRS kommunikeer. Vir heelwat beeldmateriaal wat breedvoerige in- 
ligting insluit van die suksesvolle YOTA 2017 somer gebeurtenis insluit, besoek 
gerus www.ham-yota.com/ en YouTube by www.youtube.com/user/TheRSGB 


AMSATSA/SARL WERKSWINKEL OP SATERDAG TE FOKUS OM SDR 
NA 'N NUWE VLAK TE NEEM 


Die AMSATSA/SARL werkswinkel wat op Saterdag 19 Augustus by die SARL 
Nasionale Amateur Radio Sentrum in Radiokop gehou sal word, sal fokus op 
hoe om meer uit Sagteware-gedefinieerde Radio te kry en deelnemers na 'n an- 
der vlak in amateur radio aktiwiteite te neem. Die werkswinkel word in twee 
sessies aangebied word met Sessie een wat oor die BHF SDR-dongle gaan en 
hoe om meer pret te hê, soos om na satelliete te luister, weerfoto's en sterrekun- 
deprojekte te ontvang. Die tweede sessie sal `n HF Dongle en die SARL HF 
Geraasvloer-moniteringprojek bespreek met besonderhede en `n demonstrasie 
van hoe om dit te outomatiseer en hoe om `n outonome stelsel te bou met `n 
Raspberry Pi. 


Vir meer besonderhede en om te kyk na jou registrasie status, verwys jou blaaier 
na www.amsatsa.org.za of stuur `n @-pos na admin@amsatsa.org.za. 


SARL HF DIGITALE KOMPETISIE VOLGENDE SONDAG 


Die tweede van die drie SARL HF wedstryde, die HF Digitale Kompetisie, is 
volgende Sondag 20 August van 13:00 tot 16:30 UTC op die lug met PSK en 
RTD aktiwiteite op 20, 40 en 80 meter. Kyk hoeveel sones jy kan werk per 
band en hoeveel stasies op al drie bande. Jy kan deelneem as `n enkele operateur 
enkel band stasie, `n enkele operateur alle bande stasie, `n multi-operateur enkel 
band stasie of `n multi-operateur alle bande stasie. Individuele mededingers en 
klubstasies word aangemoedig om mee te ding. Die uitruiling is 'n RS@-verslag 
en 'n opeenvolgende reeksnommer wat begin by 001. 


Daar is twee SARL-trofeë vir die digitale kompetisie, maar jy staan `n kans om 
meer trofeë te wen as jy aan al drie kompetisies deelneem. Die reëls is te lank om 
in SARL Nuus te publiseer, kyk dus op bladsy 34 van die 2017 SARL Blouboek 
vir al die inligting. Doen dit voor die kompetisie begin. Neem asseblief kennis 
dat die enigste adres vir jou logstate is zsAbfn@mweb.co.za. 


WAT IS OP DIE BHF SPYSKAART VIR DIE SOMER MAANDE? 


Suid-Afrika het hierdie winter `n paar baie koue dae ervaar en dit het BHEF 
voortplanging via tropo geleiding affekteer. So wat kan ons tydens die komende 
warmer maande tot die warmste maand in Februarie 2018 verwag? BHF tropo 
voortplanting sal tydens September begin verbeter op land sowel as see, aange- 
sien meeste van die DX kontakte met Reunion Eiland op 144 MHz en 432 MHz 
tydens September en Februarie plaasgevind het. ZD7VCO op St Helena Eiland 
is SOOS `n ryp vrug wat gereed is om hierdie somer gepluk te word op 144 MHz 
deur goed toegeruste BHF amateurs op die Weskus. 


Tropo Geleiding is mees doeltreffend op 144 MHz waar dit duisende kilome- 
ter oor die see kan dek, maar dit kom ook voor tot op 10 GHz. Op HF is 
daar slegs F2 voortplanting bedags en snags kombineer die F2 en F1 lae om 
F laag voortplanting te vorm. Op BHF is daar omtrent `n dosyn verskillende 


voortplanting modes, wat daaglikse modes soos AMA, Satelliet en Vliegtuig Ver- 
strooiing insluit. Baie voortplanting modes is mees doeltreffend op 50 MHz, die 
Tower Band, soos Sporadiese-E, Meteoor Verstrooiing, Trans-Ewenaar (TEP), 
Terugverstrooiing, lonosferiese Verstrooiing en Aurora, en natuurlik F2 tydens 
die sonsiklus hoogtepunt. In teenstelling is 'Tropo Geleiding op 50 MHz dikwels 
beperk deur die grootte van die geleier wat nie die laer golflengtes soos 50 MHz 
kan akkommodeer nie. Daar is heelwat om na uit te sien op BHF hierdie somer, 
veral op 144 MHZ en 50 MHz. Die huidige SARL 'Tropo rekord op 144 MHz 
staan op 3247 km, en op 50 MHz TEP is 'n afstand van 9822 km aangeteken. 


Jy luister na `n nuusbulletin van die Suid-Afrikaanse Radioliga. 
LOGSTAAT VOORLEGGING 


middernag vanaand, Sondag 13 Augustus is die sluitingsdatum vir die HF Foon 
Kompetisie logstate en middernag op Woensdag 16 Augustus is die sluitingsda- 
tum vir die JD Naeelloop logstate. Stuur jou logbladsye vir albei kompetisies 
na zsAbfn@mweb.co.za, dit is die enigste e-pos adres wat jy moet gebruik. 


JOTA / JOTI 2017 


Richard Hooper, ZS6RKE, die nasionale JOTA/JOTI-koërdineerder vir Pad- 
vinders Suid-Afrika het aan SARL Nuus gesê dat JOTA /JOTI 2017 van 20 tot 
22 Oktober gehou word. JOTA/JOTI 2016 was `n baie suksesvolle gebeurtenis 
landwyd, met `n groei van 400% in amateur radio stasies en ek wil graag sien 
dat dit elke jaar beter raak. 


Hier is die nuutste skakel met inligting oor die aanbied van hierdie geleentheid. 
Registrasie is nog nie vir hierdie jaar oopgemaak nie, maar word in die vol- 
gende week of twee verwag. Ek sal verdere besonderhede stuur sodra registrasie 
vir die jaar oopgemaak word. Besoek www.scouts.org.za/2017/07/27/60-years- 
connecting-scouts-register-jota-joti/ vir meer inligting. 

Laat my asseblief weet as jy enige navrae het of graag hulp wil hê vir die reël 
van Radio Amateurs vir jou geleentheid. Ek sal poog om te help waar moontlik. 
Jy kan my kontak by Richard.hooper@scouts.org.za 

DIE 2017 D-STAR @SO GESELLIGHEID 


Die datums vir die 2017 D-Star @SO Geselligheid is bekend gemaak. Die OSO 
Geselligheid sal van 22 tot 24 September duur, besoek www.icom.co.jp/ world/dap/ 
vir al die besonderhede. 


UITSLAE VAN DIE ZS2 NAELLOOP 


Die Kompetisie komitee het 15 logstate ontvang vir die ZS2 naelloop wat op 
Sondag 23 Julie 2017 gehou is. Die volledige uitslae sal in HF Happenings 763 
gepubliseer word. 


1ste Mitch Rundle, ZS2DK - 109 punte 2de Hugo Ras, ZS2HR, 101 punte 3de 
Port Elizabeth ARS, ZS2PE - 74 punte dde Barry Nugent, ZS2NF - 74 punte 


Baie dankie aan almal wat logstate ingestuur het en gelukwense aan Mitch! 
VOORTPLANTINGS VERSLAG 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is tans slegs 'n enkele sonvlek sigbaar met bykans geen kans vir 
ernstige sonfakkels nie. Diegene wat hul eie frekwensievoorspellings wil doen, 
kan `n verwagte effektiewe sonvlektelling van twee vir die week gebruik. Ama- 
teurs kan goeie openinge op die 20 en 30 m bande verwag. Plaaslik gaan 60 m 
gedurende die dag die beste voortplanting oor korter afstande oplewer. Besoek 
gerus die webtuiste spaceweather.sansa.org.za. vir meer inligting. 


Kom ons loer nou na gebeure vir die volgende paar weke: 


Vandag - die sluitingsdatum vir jou SARL HF Foon logstaat 16 Augustus - die 
sluitingsdatum vir jou SARL JD Naelloop logstate 19 Augustus - die AMSATSA 
/ SARL SDR-werkswinkel by die NARS 19 en 20 Augustus - Internasionale Vuur- 
toring en Ligskip Naweek en die ZS9V DXpedisie na Robbeneiland 20 Augustus 
- SARL HF Digitale Kompetisie 26 Augustus - DMR Werkswinkel by die NARS 
en die sluitingsdatum vir die September Radio 7Z$S 27 Augustus - SARL HEF 
Gelykgolf Kompetisie 2 September - Wesrandse vlooimark 2 en 3 September - 
ITARU Streek 1 en RSGB SSB Velddag 9 en 10 September - SARL Nasionale 
Velddag 


Om die bulletin mee af te sluit, 'n opsomming van ons hoofberig 


Een van die hoogtepunte van die week was die geleentheid om deur middel van 
amateurradio met ruimtevaarder Paulo Nespoli IZOJPA op die Internasionale 
Ruimtestasie te gesels vanaf die grondstasie by Gilwell Park. Dinsdagaand het 
al drie lede van die Suid-Afrikaanse span die geleentheid gehad om Paulo-vrae 
te vra. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 


saamgestel deur Emile Venter, ZS6V, geredigeer deur Dennis Green, ZS4BS/3, 
OE SE IERE 


Die Afrikaanse nuusspan groet nou en wens jou `n mooi week toe. Totsiens. 


/EX 


